Merkezê Îrtîbatî Çapemenîye yê HPGyî derheqê çalakîyanê gerîlayan û hêrişê artêşa tirkî de eşkerayîyêke daye û nê pare kerdî:
''Çarçeweya Hemleya Şorişgêre ya Şehîd Bager û Şehîd Ronya de 14ê gulane de vera artêşa tirke ya îşxalkerde çalakîyî ameyî viraştene. Na çarçewe de;
Çelê ya Colemêrgî de hêzanê ma da  mewzî û stargehanê Qereqolê Girê  ro. Çalakîya ke dişmenî ser o adir ame varanyene de hûmara merde û birîndaranê înan safî nêbîye. Reyna leşkerê ke Qilê Koordîne de ameybî cakerdene ameyî pirodayene. Na çalakîye de zî hûmara merde û birîndaranê dişmenî naêmeye zelalkerdene. Badê çalakîye îşxalkeran warê Çiloyê Qicî yê Zapî bambavaran kerd. Nê hêrişî de embaze ma Bawer şehîd kewt.
Nameyê Qodî: Bawer Dengda
Name û Peyname: Fesîh Sinbag
Cayê Bîyayîşî: Amed
Maye-Pî: Raîfe – Mehmet Şîrîn
Tarîx û Cayê Şehadetî: 14ê Gulane 2020 / Zap
Hemra Bawero ke 1990 de Bîsmîlê Amedî de ame dinya keyeyêko welatperwerde bi pîl û polîtîkaya zext û asîmîlasyonî ye dişmenî serranê xo yê domanîye de nas kerde û 2016 de verê xo da koyanê Kurdîstanî. Hemra Bawerî wextê xo yê mîyanî gerîlayan de dekerde ravêrna û helêke zî bê averşîyayîşî ranêverna. Hemra Bawero ke cuya û şerê xo de fermandarêko rayber bi heme wezîfeyê xo bi serkewtiş ardî ca. Sere de keyeyê embaz Bawerî wa sereyê heme şarê ma yê welatperwerî weş bo.  Ma soz danê ke ma do têkoşînê şehîdan biresnê serkwtişî.
Dêrsim de Operasyon
12ê gulane de dola Akfanusî ya Dêrsimî de artêşa tirke dest pê operasyonêk kerd. Çarçeweya operasyonî de herême ameye bombavarankerdene. Operasyon eynî roje destveng peyser ancîya.
Kontrayan hemwelatîyê keldanî qetil kerdî
Seke yeno zanayene 11ê çele de dewa Mehrê de cinî û camêrd Şimon û Hurmuz Diril yê ke keldanî yê vînî bibî. Nê her di hemwelatiyî hetê 3 kontrayan ra ameyî remnayene, qetilkerene û erzîyayî awa Hêzilî. Dewleta tirke bi kontrayanê xo ê qetil kerdî û eştê hêzanê ma ser. Ma sey têgêrayîşî çirey sivîle mehsûm hedef nêgirewtî. Ma do hesabê nê qirkerdişî bipersê. Na çaçewe de ma keyeyê Dirilî û şarê keldanî rê serweşîye wazenê.
Xakurkê de bombarduman
11ê gulane de teyarayanê şerî yê tirkî warê Şehîd Şahan Şehîd Botanî yê Xakurkê yê Herêmanê Pawitişî yê Medya ser o bombayî varnayî. Nê hêrişan de vînîbîyayeyê ma çîn ê.''
